Boland Landbouskool - OMSENDBRIEF 30 VAN 2019
Ons herinner alle graad 9's en hul ouers aan die oueraand op 24 Oktober om 18:30. Tydens die geleentheid sal u meer duidelikheid kry oor die vakkeuses van graad 10. Marilize Jordaan
MARIUS SCHOEMAN 7'S-TOERNOOI
Ons o.15- en o.17-sewesrugbyspanne het ook vanjaar aan die gewilde Marius Schoeman 7's-toernooi by Paarl Gimnasium deelgeneem. Ons o.15-span het uitstekende 7's-rugby gespeel. Ons klop vir HTS Drostdy en Hermanus in die groepfase, klop daarna die Gim Uitnodigingspan in die kwartfinaal en vir HJS Paarl in die semi-finaal. Ons verloor toe ongelukkig in die finaal teen die gasheer, Paarl Gimnasium. Ons o.17-span het in die plaat semi-finaal teen Paul Roos verloor.
Die Droogtehulpprojek is 'n nie-winsgewende organisasie wat al van middel 2017 af bestaan.
Daar word elke week vragmotors met vragte voer na die droogtegeteisterde gebiede geneem om vir die mense van daardie areas weer HOOP te gee.
Ons weet almal is nie in staat om 'n vrag voer te kan skenk nie. Daarom neem ons enige skenkings en waardeer dit opreg.